**după explozie**

*M Horlaci*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

apocalipsa-i eclipsă si dinozauri,

zgomot de dopuri,

sticle sparte,

privilegii după ploaia cu meteoriți.

rătăcim scopul viței de vie,

contextul transformă bulgăreala de ursii polari

într-o vânătoare tăcută.

cerul arde ca o femeie pe rug,

gloatele mătură parisul.

din coasta rațiunii,

cioplim o altă femeie.

ne dorim una să ne cuprindă

evitând un holocaust.

moartea contemporană

mângâie inimi

intacte după explozie.